Βαϊάνα 2

Η Βαϊάνα 2 (πρωτότυπος τίτλος: Moana 2) είναι Αμερικανική μουσική ταινία κινουμένων σχεδίων φαντασίας σε παραγωγή από την Walt Disney Animation Studios και διανομή από την Walt Disney Pictures. Αποτελεί την 63η ταινία κινουμένων σχεδίων μεγάλου μήκους της Disney και συνέχεια της ταινίας του 2016 Βαϊάνα. Η ταινία σκηνοθετήθηκε από τον Ντέιβ Ντέρικ Τζούνιορ στο σκηνοθετικό του ντεμπούτο μεγάλου μήκους και η παραγωγή έγινε από την Οσνάτ Σουρέρ. Οι Αουλιί Κραβάλιο και Ντουέιν Τζόνσον επαναλαμβάνουν τους ρόλους τους ως Βαϊάνα και Μάουι, αντίστοιχα.

Η ανάπτυξη της Βαϊάνα 2 ξεκίνησε επίσημα το 2020 ως τηλεοπτική σειρά του Disney+, πριν αλλάξει σε κινηματογραφική ταινία τον Φεβρουάριο του 2024. Η Σούρερ επέστρεψε ως η παραγωγός, ενώ ο Ντέρικ προσλήφθηκε ως ο σκηνοθέτης. Οι Μαρκ Μανσίνα και Οπετάια Φοάι επέστρεψαν ως οι συνθέτες των τραγουδιών από την πρώτη ταινία, ενώ οι Άμπιγκεϊλ Μπάρλοου και Έμιλι Μπέαρ αντικαθιστούν τον Λιν-Μανουέλ Μιράντα ως οι στιχουργοί.

Το Βαϊάνα 2 κυκλοφόρησε στις Ηνωμένες Πολιτείες Αμερικής στις 27 Νοεμβρίου 2024.

 Σύνοψη 
Αφού λαμβάνει ένα απροσδόκητο κάλεσμα από τους προγόνους της, η Βαϊάνα ταξιδεύει στις μακρινές θάλασσες της Ωκεανίας και σε επικίνδυνα, χαμένα από καιρό νερά για μια περιπέτεια που δεν μοιάζει με τίποτα που έχει αντιμετωπίσει ποτέ.

 Ηθοποιοί και χαρακτήρες 

 Αουλιί Κραβάλιο ως Βαϊάνα
 Ντουέιν Τζόνσον ως Μάουι

Ελληνική μεταγλώττιση
Μαρίνα Σάττι ως Βαϊάνα
Μιχάλης Κουινέλης (Stavento) ως Μάουι
Ντίνος Σούτης ως Κέλε
Βίνα Παπαδοπούλου ως Γιαγιά Τάλα
Γιώργος Ζαχαρόπουλος ως Ταματόα
Βάσια Ζαχαροπούλου ως Σίνα
Τερέζα Καζιτόρη ως Λότο
Γιάννης Τσούτσιας ως Μόνι
Άιρα-Θεοφανία Κλέπκα ως Σιμέα
Ερασμία Μαρκίδη ως Ματάνγκι

 Παραγωγή 

 Ανάπτυξη 
Στις 10 Δεκεμβρίου του 2020 η δημιουργική επικεφαλής της Walt Disney Animation Studios, Τζένιφερ Λι, ανακοίνωσε πως μια μουσική τηλεοπτική σειρά κινουμένων σχεδίων με τίτλο Βαϊάνα, βασισμένη στην ομότιτλη ταινία του 2016, βρισκόταν σε ανάπτυξη για το Disney+. Στις 4 Αυγούστου του 2021, αναφέρθηκε πως η Οσνάτ Σουρέρ θα επέστρεφε ως παραγωγός από την πρώτη ταινία. Στις 21 Ιανουαρίου του 2022 ανακοινώθηκε πως ο καλλιτέχνης ιστορίας της πρώτης ταινίας, Ντέιβιντ Ντέρικ Τζούνιορ, θα σκηνοθετούσε την ταινία, κάνοντάς τον τον πρώτο σκηνοθέτη κάποιου προϊόντος της Walt Disney Animation Studios που κατάγεται από την Σαμόα. Η σειρά αναπτυσσόταν ταυτόχρονα με ένα ριμέικ ζωντανής δράσης, σύμφωνα με τον Τζάρεντ Μπους, έναν από τους σεναριογράφους της ταινίας και τον σεναριογράφο της αρχικής ταινίας.

Τον Φεβρουάριο του 2024, ο Διευθύνων Σύμβουλος της Disney, Μπομπ Άιγκερ, ανακοίνωσε πως η σειρά άλλαξε σε κινηματογραφική συνέχεια, με τους Ντέρικ και Σουρέρ να παραμένουν στο συνεργείο. Λίγο αργότερα, επιβεβαιώθηκε πως οι Αουλιί Κραβάλιο και Ντουέιν Τζόνσον θα επαναλάμβαναν τους ρόλους τους ως Βαϊάνα και Μάουι, αντίστοιχα.

 Κινούμενα σχέδια 
Τα κινούμενα σχέδια της ταινίας θα δημιουργόντουσαν στο στούντιο της Walt Disney Animation Studios στο Βανκούβερ, ενώ η προ-παραγωγή και η ιστορία θα δημιουργόντουσαν στο στούντιο στο Μπέρμπανκ. Θα ήταν το πρώτο προϊών της εταιρείας που θα φτιαχνόταν στο στούντιο του Βανκούβερ.

 Μουσική 
Οι Μαρκ Μανσίνα και Οπετάια Φοάι επέστρεψαν ως οι συνθέτες από την πρώτη ταινία, ενώ οι Άμπιγκεϊλ Μπάρλοου και Έμιλι Μπέαρ αντικαθιστούν τον Λιν-Μανουέλ Μιράντα ως οι στιχουργοί των τραγουδιών.

 Κυκλοφορία 
Η Βαϊάνα 2 κυκλοφόρησε στους κινηματογράφους στις 27 Νοεμβρίου του 2024. Αρχικά θα ήταν τηλεοπτική σειρά που θα κυκλοφορούσε στο Disney+ το 2023, πριν αλλάξει για το 2024.

 Παραπομπές 

 Εξωτερικοί σύνδεσμοι 



Κατηγορία:Ταινίες του 2024
Κατηγορία:Ταινίες κινουμένων σχεδίων του 2024
Κατηγορία:3D ταινίες κινουμένων σχεδίων
Κατηγορία:Αμερικανικές 3D ταινίες
Κατηγορία:Ταινίες σίκουελ
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Αμερικανικές περιπετειώδεις ταινίες φαντασίας
Κατηγορία:Αμερικανικές εφηβικές ταινίες
Κατηγορία:Ταινίες των Walt Disney Animation Studios
Κατηγορία:Ταινίες κινουμένων σχεδίων παραγωγής Walt Disney Pictures
Κατηγορία:Αμερικανικές ταινίες της δεκαετίας 2020